**DEMINEERIJA EOD1, TASE 4 KUTSEEKSAMI KORD**

**I ÜLDSÄTTED**

1. Demineerija EOD1, tase 4 kutseeksami kord (edaspidi *kutseeksami kord*) määrab kindlaks kutseeksami läbiviimise ning selle käigus demineerija kutsealale vajalike kompetentsuste olemasolu, mille aluseks on kutsestandart „Demineerija, tase 4“ ja hindamise põhimõtted.
2. Läbiviidavale kutseeksamile kohaldatakse kutseseaduses, Sisekaitseakadeemia kutse andmise korras pääste valdkonna kutsetele ja teistes asjakohastes õigusaktides sätestatut.
3. Kutsetaotleja lubatakse eksamile pääste valdkonna kutse andmise korras määratud tingimustel (sh hindamiskomisjonile on esitatud demineerimiskeskuse või pommirühma juhi või juhendaja täidetud hindamisleht töö käigus omandatud kompetentside kohta (lisa 1) (hindamislehe vorm leitav kutse andja veebilehel www.sisekaitse.ee/et/node/1052).
4. Kutseeksami (edaspidi *kutseeksam*) toimumise aja(d) määrab kutsekomisjon.
5. Sisekaitseakadeemia avalikustab kutseeksami toimumise aja ja koha kooli kodulehel hiljemalt 14 kalendripäeva enne kutseeksami toimumist ning teavitab hindamiskomisjoni sellest e-kirja teel.
6. Kutseeksam toimub, kui eksamile on registreerinud vähemalt 2 taotlejat, maksimaalne eksamineeritavate arv ühel eksamil on 6 isikut. Kuni kahe taotleja puhul võib kutseeksami hindamise läbi viia demineerija EOD1, tase 4 koolilõpu kutseeksmaiga koos.

**II KUTSEEKSAM**

1. Kutsetaotleja lubatakse kutseeksamit sooritama kehtiva isikut tõendava dokumendi alusel.
2. Kutseeksamile pääsu eeldused täitnud, kuid eksamile mitteilmunud kutsetaotlejal on võimalik end registreerida järgmisele kutsekomisjoni poolt kutseeksami sooritamiseks määratud ajale.
3. Kutseeksam toimub Sisekaitseakadeemia õppekompleksis või Päästeameti demineerimiskeskuses.
4. Kutseeksamil hinnatakse kutsetaotleja edukaks kutsetegevuseks vajalike teadmiste, oskuste, kogemuste ja hoiakute (edaspidi *kompetentsus*) omandamist kutsestandardi „Demineerija EOD1, tase 4, nimetatud tööosadest.
5. Kutseeksami hindamisülesanded ja hindamiskriteeriumid on kirjeldatud kutsekomisjoni kinnitatud kutseeksami hindamisjuhendis „Demineerija EOD1, tase 4“.
6. Kutseeksam viiakse läbi ühepäevasena, kaheosalise kombineeritud eksamina.
7. Kutseeksami esimene osa põhineb kutsetaotleja varasemate õpingute ja/või demineerimisalase töökogemuse suulisel kaitsmisel.
8. Kutsetaotleja lubatakse kutseeksami teist osa sooritama, kui tema esimese osa on sooritatud positiivselt tulemusele „arvestatud“.
9. Kutseeksami teine osa koosneb praktilistest harjutustest. Praktiliste harjutuste sooritamisel tõendab kutsetaotleja kompetentsi lõhketöö tegemine, pommiohu, lahingumoonaohu ja plahvatusohu tõrjumisega seotud tegevustel.
10. Kutseeksami soorituse hindamine toimub mitteeristavalt arvestuse vormis (arvestatud/mittearvestatud).
11. Kutsetaotlejale omistatakse demineerija EOD1, tase 4 kutse, kui hindamiskomisjon on taotleja kutseeksami esimest ja teise osa hinnanud hindega „arvestatud“. Mitteeristava hindamise puhul on piisavaks tulemuseks õpiväljundite saavutamine lävendi tasemele vastaval või seda ületaval tasemel ja seda väljendatakse sõnaga „arvestatud”. Ebapiisavaks tulemuseks on õpiväljundite saavutamine lävendi tasemest madalamal tasemel ning seda väljendatakse sõnaga „mittearvestatud”.
12. Kutseeksami soorituse hindamisel negatiivse tulemusega, mida väljendatakse sõnaga „mittearvestatud“ loetakse kutsetaotleja kutseeksam mittesooritatuks. Kutseeksami uuel, so teisel korral, sooritamisel eksternina sooritatakse uuesti need hindamisülesanded või hindamisülesanne, mille sooritust hindamiskomisjon esmasel kutseeksamil hindas negatiivse tulemusega („mittearvestatud“). Kui ka teisel soorituskorral hindab hindamiskomisjon hindamisülesande soorituse negatiivse tulemusega, tuleb järgmisel kutseeksami sooritamise korral sooritada kõik hindamisülesanded tervikuna uuesti.

**III HINDAMISKOMISJON**

1. Kutsekomisjon moodustab hindamiskomisjoni, kes hindab kutset taotleva isiku kompetentsuse vastavust kutsestandardi nõuetele. Juhul kui kutsetaotleja sooritab eksami demineerija, tase 4 koolilõpu kutseeksamiga koos, hindab teda koolilõpu kutseeksami hindamiskomisjon.
2. Hindamiskomisjonis on vähemalt kolm liiget sh esimees. Hindamiskomisjoni liikmel peab olema kutsealane, kutsesüsteemialane ja hindamisalane kompetentsus. Hindamiskomisjoni esimees on kolledži esindaja. Hindamiskomisjoni liige peab eksami läbi viimisel ja tulemuste hindamisel tegutsema erapooletult.
3. Hindamiskomisjon täidab kutseseaduse §-s 19 sätestatud hindamiskomisjoni ülesandeid.
4. Hindamiskomisjoni liikmel on õigus kõrvaldada eksamilt kutsetaotleja, kes häirib eksami läbiviimist või kasutab lubamatuid abivahendeid (arvuti ja nutiseadmed).
5. Hindamiskomisjoni liikmetel on õigus eksami praktiliste soorituste ajal esitada kutsetaotlejale asjakohaseid lisaküsimusi.